
	Către,
BIROUL PERMANENT
AL
CAMEREI DEPUTAȚILOR


                 Vă înaintăm alăturat raportul  asupra Proiectului de Lege pentru aprobarea Ordonanței de urgență a Guvernului nr. 58/2021 privind instituirea unei scheme de ajutor de stat pentru susținerea activității crescătorilor din sectorul bovin, în anul 2021, în contextul crizei economice generate de pandemia COVID-19, trimis spre dezbatere în fond, în procedură de urgență, Comisiei pentru agricultură, silvicultură, industrie alimentară și servicii specifice cu adresa nr. PLx.  351 din 20 septembrie 2021. 
                  În raport de obiectul şi conţinutul său, proiectul de lege face parte din categoria legilor ordinare.



	PREȘEDINTE,
Adrian-Ionuț CHESNOIU

  RAPORT   
asupra Proiectului de Lege pentru aprobarea Ordonanței de urgență a Guvernului nr. 58/2021 privind instituirea unei scheme de ajutor de stat pentru susținerea activității crescătorilor din sectorul bovin, în anul 2021, în contextul crizei economice generate de pandemia COVID-19
(PLx. 351/2021)

                    În conformitate cu prevederile art. 95 și 117 alin.(3) din Regulamentul Camerei Deputaţilor, republicat, Comisia pentru agricultură, silvicultură, industrie alimentară și servicii specifice a fost sesizată spre dezbatere în fond, în procedură de urgență cu Proiectul de Lege pentru aprobarea Ordonanței de urgență a Guvernului nr. 58/2021 privind instituirea unei scheme de ajutor de stat pentru susținerea activității crescătorilor din sectorul bovin, în anul 2021, în contextul crizei economice generate de pandemia COVID-19, transmis cu adresa nr. PLx. 351/2021 din 20 septembrie 2021 și înregistrat cu nr.  4c-5/649/21.09.2021.
Senatul în calitate de primă Cameră sesizată a adoptat proiectul de lege pentru aprobarea ordonaței de urgență,  în şedinţa din 14 septembrie 2021.
Potrivit prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 
Consiliul Legislativ a avizat favorabil proiectul de ordonanță de urgență prin avizul nr.58 din 24 iunie 2021.
Proiectul de lege are  ca obiect de reglementare crearea cadrului legal pentru instituirea unei scheme de ajutor de stat pentru susţinerea activităţii crescătorilor din sectorul bovin, în contextul crizei economice generate de pandemia COVID 19, în acord cu normele europene incidente, pentru a compensa şi a contracara parte din pierderile estimate a se înregistra pe parcursul anului 2021. Proiectul de act normativ reglementează beneficiarii, criteriile de eligibilitate, documentele justificative, durata schemei şi valoarea ajutorului de stat, precum şi regulile procedurale pentru implementarea schemei de ajutor de stat.
Membrii Comisiei pentru agricultură, silvicultură, industrie alimentară și servicii specifice au examinat proiectul de lege sus menționat în şedinţa online din 13 octombrie 2021.
La şedinţa Comisiei pentru agricultură, silvicultură, industrie alimentară și servicii specifice deputaţii au fost prezenţi conform listei de prezenţă.
În urma examinării proiectului de lege și a opiniilor exprimate s-a hotărât, cu unanimitate de voturi, întocmirea unui raport de adoptare a proiectului de Lege pentru aprobarea Ordonanței de urgență a Guvernului nr. 58/2021 privind instituirea unei scheme de ajutor de stat pentru susținerea activității crescătorilor din sectorul bovin, în anul 2021, în contextul crizei economice generate de pandemia COVID-19, în forma adoptată de Senat.
                  În raport de obiectul şi conţinutul său, proiectul de lege face parte din categoria legilor ordinare.


	PREŞEDINTE,
Adrian-Ionuț CHESNOIU
	SECRETAR,
Constantin BÎRCĂ 

	
	

	


Șef serviciu Anton Păștinaru

	




	Consilier parlamentar dr. Gabriela Amalia Ciurea

